মঙ্গলবারই ইন্টারনেটে ছেয়ে গেছে ‘মওকা মওকা’-র নয়া বিজ্ঞাপন। আগের বিজ্ঞাপনে পাকিস্তানকে কটাক্ষ করা হয়েছিল। এদিন প্রকাশিত হওয়া ভিডিওয়ে বাংলাদেশ ক্রিকেট দলকে কটাক্ষ করা হয়। দোলের দিনই বেঙ্গালুরুতে মুখোমুখি হচ্ছে ভারত ও বাংলাদেশ। টি-২০-এর এই ম্যাচ ভারতকে শুধু জিতলেই হবে না, জয় আনতে হবে বড় ব্যবধানে। সুতরাং, ধোনি ব্রিগেডের উপরেও যথেষ্ট চাপ আছে। আর দোলের দিনের ম্যাচে এই সমীকরণকেই হাতিয়ার করতে চাইছে বাংলাদেশী ক্রিকেটপ্রেমীরা। আর তাই ‘মওকা মওকা’-র বিজ্ঞাপনী চমকে তাঁরা ভড়কাতে রাজি নন। 

তাই, পাল্টা একটি পোস্টার তাঁরা সোশ্যাল মিডিয়ায় পোস্ট করেছে। পোস্টারে দেখা যাচ্ছে বাংলাদেশি ফাস্ট বোলার মুস্তাফিজুর ভারতীয় ক্রিকেটারদের বিরুদ্ধে আগুন ঝরাচ্ছেন। আর এই পোস্টারই এখন ভাইরাল হয়ে উঠেছে সোশ্যাল মিডিয়ায়।